Mechthild fra Magdeburg

Mechthild fra Magdeburg (født ca. 1208, død mellom 1282 og 1297) var en tysk beginer-nonne og kristen mystiker.

Hennes hovedverk er Guddommens flytende lys, en tekst i mange og varierte sjangre, samlet i sju «bøker» eller kapitler. På samme måte som den noe eldre Hadewijch fra Antwerpen uttrykker hun den visjonære foreningen med Kristus gjennom metaforer kjent som «brudemystikk». «Det sentrale i hennes verk er den sanselige, erotiske skildringen av Kristus' eller den himmelske brudgommens forening med sjelen eller bruden. Denne kristosentriske 'unio mystica' beskrives med andre ord som et kjærlighetsmøte». Verket er både inspirert av Høysangen og av middelalderens høviske litteratur.Kilde for sitat og vurderinger er Jan-Erik Ebbestad Hansens innledning til Vestens mystikk, 2005

Mechthilds liv er lite kjent. Hun var antagelig av adelig familie, sluttet seg til beginerne ca. 1230, og levde sine siste år i et cistercienserkloster i Helfta, hvor blant andre Mechtilde av Hackeborn og Gertrud av Helfta var hennes samtidige.

Et utvalg fra Guddommens flytende lys er utgitt på norsk i antologien Vestens mystikk, 2005.

 Referanser 

 Eksterne lenker 


Kategori:Tyske forfattere
Kategori:Tyske medlemmer av katolske ordener
Kategori:Religiøse lærere og filosofer representert i bokserien Verdens hellige skrifter
Kategori:Beginere
Kategori:Katolske mystikere
Kategori:Magdeburg
Kategori:Fødsler på 1200-tallet
Kategori:Dødsfall på 1200-tallet